
OBRAZLOŽENJE UZ I. IZMJENE I DOPUNE PRORAČUNA OPĆINE POKUPSKO ZA 2026. GODINU

UVOD


Sukladno članku 45. Zakona o proračunu („Narodne novine“, broj 144/21), predlaže se donošenje I. izmjena i dopuna Proračuna Općine Pokupsko za 2026.g.


Pravilnikom o planiranju u sustavu proračuna (NN 1/2024) člankom 24. i 27. propisan je sadržaj i izgled rebalansa. 

Rebalans sadrži opći i posebni dio i obrazloženje općeg dijela

Obrazloženje općeg dijela rebalansa jedinica lokalne i područne (regionalne) samouprave sadrži obrazloženje:
− prihoda i rashoda, primitaka i izdataka proračuna jedinica lokalne i područne (regionalne) samouprave i
− prenesenog manjka odnosno viška proračuna jedinica lokalne i područne (regionalne) samouprave.


OBRAZLOŽENJE OPĆEG DIJELA PRORAČUNA

Ukupni prihodi i primici planirani su u iznosu od 3.704.538,00 eura što je smanjenje za 1.437.868,01 eura u odnosu na izvorni plan. Rashodi i izdaci planirani su u iznosu od 3.505.535,01 eura što je smanjenje 1.636.871,00 eura u odnosu na izvorni plan. Planirano je i pokriće prenesenog manjak poslovanja koji iznosi 199.002,99 eura.

Prihodi
Prihodi od poreza (skupina 61) odnose se na porez na dohodak od nesamostalnog rada, samostalnih djelatnosti, imovine i imovinskih prava i kapitala, porez na kuće za 
odmor, porez na nekretnine, porez na promet nekretnina, porez na tvrtku, te ostale neraspoređene prihode od poreza i povećavaju se za 71.692,55 eura.

Prihodi iz pomoći iz inozemstva i od subjekata unutar općeg proračuna (skupina 63) smanjuju se za ukupno 1.535.707,40 eura.
Najveći dio tog smanjenja odnosi se na:
· 1.640.000,00 eura - smanjenje planiranih prihoda za obnovu od potresa DK Krpečanci i Lukinić Brdo zbog preusmjeravanja sredstava iz državnog proračuna na ublažavanje posljedica energetske krize
· 46.431,00 eura – smanjenje planiranih prihoda od sredstava za fiskalnu održivost dječjih vrtića, zbog novog modela isplate navedenih sredstava – sredstva se od travnja isplaćuju direktno osnivačima dječjih vrtića, što znači da se sad sredstva za vrtić u Pokupskom isplaćuju direktno DV Didi.
· 30.000,00 eura – smanjenje prihoda planiranih za dodatno opremanje dječjih igrališta – nije bilo otvorenih natječaja na koje bi se mogli prijaviti
Dok se planirani prihodi od pomoći povećaju:
· 100.000,00 eura – radovi na ŠRC Stari Grad
· 30.000,00 eura – dom hrvatskih branitelja za adaptaciju i uređenje 
Prihodi od imovine (skupina 64) povećanje u iznosu od 31.673,60 eura, a odnosi se na prihode od zakupa i iznajmljivanja imovine.
Prihodi od upravnih i administrativnih pristojbi, pristojbi po posebnim propisima (skupina 65) smanjenje za 5.526,76 eura u odnosu na izvorni plan, a odnosi se na smanjenje prihoda od komunalne naknade za iznos prenesenog viška iz prethodne godine.
Rashodi
Rashodi za zaposlene (skupina 31) povećanje za 2.100,00 eura u odnosu na izvorni plan, a odnosi se na zaposlene na objektu DVD-a Pokupsko gdje je došlo do pogreške u izračunu troškova prilikom planiranja proračuna.
Materijalni rashodi (skupina 32) nakon korekcija plana, ukupno smanjenje iznosi 85.050,00 eura. Smanjeni su rashodi planirani na sanaciji javnih zgrada oštećenih  potresom koji su se odnosili na troškove izrade projekta sanacije, održavanju nerazvrstanih cesta koji se odnose na nabavu mjestopisnih oznaka jer je krajnji trošak bio manji od planiranog.
Financijski rashodi (skupina 34) smanjenje u iznosu od 9.800,00 eura u odnosu na izvorni plan.
[bookmark: _GoBack]Subvencije (skupina 35) smanjenje za 29.121,00 eura u odnosu na izvorni plan.
Naknade građanima i kućanstvima na temelju osiguranja i druge naknade (skupina 37) nema promjene u odnosu na izvorni plan.

Rashodi za donacije, kazne, naknade šteta i kapitalne pomoći (skupina 38) nema promjena u odnosu na izvorni plan.

Rashodi za nabavu neproizvedene dugotrajne imovine (skupina 41) nema promjena u odnosu na izvorni plan.

Rashodi za nabavu proizvedene dugotrajne imovine (skupina 42), smanjenje planiranog iznosa za 59.600,00 eura. Smanjenje planiranih rashoda na projektu DK Roženica I i projektu dodatnog opremanja dječjih igrališta zbog financijske nemogućnosti realizacije projekta.

Rashodi za dodatna ulaganja na nefinancijskoj imovini (skupina 45) smanjenje za 1.437.500,00 eura. Smanjeni su rashodi za dodatno ulaganje planirani na obnovi od potresa za radove na DK Krpečanci i DK Lukinić Brdo u iznosu od 1.520.000,00 eura, za 21.000,00 eura smanjeni su rashodi za pojačano održavanje nerazvrstanih cesta, dok su dodatna ulaganja na izgradnju sportskih terena i objekata povećana za 70.000,00 eura, a odnose se na izgradnju ograde i bine na ŠRC Stari Grad. Povećan je iznos ulaganja i kod doma hrvatskih branitelja za 30.000,00 eura jer je primljena potpora.

Izdaci za financijsku imovinu i otplatu primljenih kredita i zajmova (skupina 54) smanjeni su za 17.900,00 eura u skladu s planom otplate.
